Հավելված

ՀՀ Սյունիքի մարզի Մեղրի համայնքի

ավագանու 2017թ. ապրիլի 25-ի

N41-Ն որոշման

Կ Ա Ր Գ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻԻ ՀԱՄԱՅՆՔԻ

ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԿՈՂՄԻՑ ՔԱՂԱՔԱՑԻՆԵՐԻ ԸՆԴՈՒՆԵԼՈՒԹՅԱՆ ԿԱԶՄԱԿԵՐՊՄԱՆ

 I. Ընդհանուր դրույթներ

1.Սույնով սահմանվում է Հայաստանի Հանրապետության Սյունիքի մարզի Մեղրիի համայնքի ղեկավարի ,ավագանու (այսուհետ` ՏԻՄ-երի ) ինչպես նաև համայնքապետարանի պաշտոնատար անձանց կողմից քաղաքացիների ընդունելության կազմակերպման կարգը Մեղրիի համայնքապետարանի աշխատակազմում և համայնքի կազմում ընդգրկված բնակավայրերի վարչական ղեկավարների նստավայրերում:

2.Սույն կարգով նախատեսվում է քաղաքացիների ընդունելության վերաբերյալ հանրության իրազեկումը, ընդունելությունների ժամանակ քաղաքացիների կողմից բարձրացված հարցերի հաշվառումը, գրանցամատյանի վարումը, քաղաքացիներին հետաքրքրող խնդիրների, առաջարկությունների, դիմումների, բողոքների համալիր ուսումնասիրությունը, ինչպես նաև տեղեկությունների, փաստաթղթերի և այլ նյութերի մասին արագ ու հեշտ իրազեկման հնարավորության ապահովումը։

II. Քաղաքացիների ընդունելության նախապատրաստումը և կազմակերպումը

3. ՏԻՄ-երի մոտ քաղաքացիների ընդունելությունների նախապատրաստումը և կազմակերպումը իրականացնում է աշխատակազմի քարտուղարը։

 4. ՏԻՄ-երի մոտ մոտ քաղաքացիների ընդունելությունների հերթագրումը իրականացվում է աշխատակազմի կազմակերպական բաժնի կողմից` քաղաքացիների գրավոր դիմումի հիման վրա:

Քաղաքացու գրավոր դիմումը, բողոքը և առաջարկությունը պետք է ստորագրված լինի` նշելով դիմումատուի ազգանունը, անունը, հայրանունը, բնակության, աշխատանքի կամ ուսումնական հաստատության հասցեն: Առանց հիշյալ տեղեկությունների` առաջարկությունը, դիմումը, բողոքը համարվում է անստորագիր, չի քննարկվում և սահմանված կարգով ոչնչացվում է:

Առաջարկությունը, դիմումը և բողոքը չի քննարկվում նաև այն դեպքում, եթե պարզվում է, որ դրա հեղինակի ինքնությանը վերաբերող տվյալները կեղծ են:

5.Նշված դիմումները գրանցվում են աշխատակազմի քարտուղարությունում քաղաքացիների ընդունելության հաշվառման գրանցամատյանում։

Ընդունելության օրվանից առնվազն 3 օրառաջ, քաղաքացիներին տեղյակ է պահվում նրանց ընդունելության ժամի մասին։

 6. Ընդունելության ժամանակ բարձրացված հարցերը կարող են լինել գրավոր կամ բանավոր որոնց կարող են տրվել պատասխաններ և պարզաբանումներ , իսկ անհրաժեշտության դեպքում գրավոր պատասխաններ` օրենքով սահմանված ժամկետներում:

 7.Քաղաքացիների առաջարկությունները քննարկվում են մեկ ամսվա ընթացքում, բացառությամբ լրացուցիչ ուսումնասիրություն պահանջող առաջարկությունների, որոնց մասին հայտնվում է հեղինակին:

Դիմումներին ու բողոքներին ընթացք են տալիս հարցն ըստ էության լուծելու համար դրանք ստանալուց հետո մինչև մեկ ամսվա ընթացքում, իսկ լրացուցիչ ուսումնասիրություն և ստուգում չպահանջող դիմումներն ու բողոքները` 15 օրվանից ոչ ուշ:

 Այն դեպքում, երբ դիմումին կամ բողոքին ընթացք տալու համար անհրաժեշտ է կատարել ստուգում, պահանջել լրացուցիչ նյութեր կամ ձեռնարկել այլ միջոցներ, դիմումին կամ բողոքին ընթացք տալու ժամկետները, բացառության կարգով, համապատասխան մարմնի ղեկավարը կամ նրա տեղակալը կարող է երկարաձգել, բայց ոչ ավելի, քան 15 օրով` այդ մասին հայտնելով դիմում կամ բողոք տված անձին:

 8. Քաղաքացիների առաջարկությունների,դիմումների և բողոքների ընթացքը համարվում է ավարտված, երբ ըստ էության ձեռնարկված միջոցառումների մասին պատասխանվել է քաղաքացուն: Պատասխանը տրվում է գրավոր կամ հեղինակի համաձայնությամբ` բանավոր:

 9.Եթե քաղաքացու կողմից ներկայացված հարցը չի վերաբերվում տեղական ինքնակառավարման գործառույթներին , ապա քաղաքացուն խորհրդատվություն է տրվում թե որ մարմնի իրավասությանն է վերաբերվում տվյալ հարցը:

 10.Առանձին դեպքերում քաղաքացիների դիմումներն ու բողոքները վերցվում են հատուկ հսկողության, և դրանց կատարման համար սահմանվում են անհատական ժամկետներ:

 11.Համայնքապետարանում ընդունելություններին հերթագրվելու համար քաղաքացիները կարող են նաև դիմումն ուղարկել փոստով` 3401, ՀՀ Սյունիքի մարզ, ք. Մեղրի, Զ.Անդրանիկի 2 կամ էլեկտրոնային փոստով` syunik.meghri@mta.gov.am։

 12.Ընդունելության ժամանակ քաղաքացիների բարձրացված հարցերը, համայնքի ղեկավարի կողմից աշխատակազմի համապատասխան բաժիների կամ մասնագետներին տրված հանձնարարականները, առաջարկությունները, միջնորդությունները արձանագրում և հաշվառվում է աշխատակազմի քարտուղարությունում` համապատասխան աշխատակցի կողմից, իսկ դրանց կատարման նկատմամբ հսկողությունը իրականացնում է աշխատակազմի քարտուղարը:

 13. Ընդունելության կազմակերպման կարգի, ընդունելության օրերի և ժամերի մասին տեղեկատվությունը տեղադրվում է համայնքապետարանի շենքի առաջին հարկում, հատուկ այդ նպատակի համար տեսանելի ցուցանակի վրա, ինչպես նաև համայնքապետարանի ինտերնետային http։//meghri.am պաշտոնական կայքէջում։

 14.Մեղրիի համայնքապետարանում Համայնքի ղեկավարն անձամբ քաղաքացիների ընդունելությունն իրականացնում է յուրաքանչյուր ամսվա առաջին և երրորդ շաբաթվա հինգշաբթի օրը ժամը 14:00-ից 16:00-ն։

 Ընդունելության օրվա փոփոխության, ինչպեսնաև արտահերթ ընդունելություն կազմակերպելու դեպքում հանրությանը այդ մասին տեղեկացվում է նախապես սահմանված կարգով։

15.Համայնքի ղեկավարի մոտ քաղաքացիների արտագնա ընդունելությունները կազմակերպվում է Ագարակի վարչական ղեկավարի նստավայրում` յուրաքանչյուր ամսվա երկրորդ և չորորդ շաբաթվա չորեքշաբթի օրը ժամը 14:00-ից 16:00-ն, Կարճևանի վարչական ղեկավարի նստավայրում՝ յուրաքանչյուր ամսվա չորորդ շաբաթվա չորեքշաբթի օրը ժամը 11:00-ից 12:00-ը, Լեհվազի վարչական ղեկավարի նստավայրում՝ յուրաքանչյուր ամսվա վերջին ուրբաթ օրը ժամը 11:00-ից 13:00-ն , Վարդանիձորի վարչական ղեկավարի նստավայրում՝ յուրաքանչյուր ամսվա վերջին ուրբաթ օրը ժամը14:00-ից 15:00-ն, Լիճքի վարչական ղեկավարի նստավայրում՝ յուրաքանչյուր ամսվա վերջին ուրբաթ օրը ժամը 15:30-ից 16:30-ն, Տաշտունի վարչական ղեկավարի նստավայրում՝ յուրաքանչյուր ամսվա վերջին ուրբաթ օրը ժամը 17:00-ից 18:00-ն, Նռնաձորի վարչական ղեկավարի նստավայրում յուրաքանչյուր ամսվա վերջին երեքշաբթի օրը ժամը 14:00-ից 15:00-ն , Շվանիձորի վարչական ղեկավարի նստավայրում՝ յուրաքանչյուր ամսվա վերջին երեքշաբթի օրը ժամը 12:00-ից 13:00-ն, Ալվանքի վարչական ղեկավարի նստավայրում՝ յուրաքանչյուր ամսվա վերջին երեքշաբթի օրը ժամը 10:30-ից 11:30-ն:

 16. Մեղրիի համայնքապետարանում Համայնքի ավագանին քաղաքացիների ընդունելությունն իրականացնում է յուրաքանչյուր ամսվա վերջին ուրբաթ օրը` ժամը 14:00-ից 16:00-ն

 Աշխատակազմի քարտուղարը կազմում է հերթագրված քաղաքացիներ ցուցակ:

Յուրաքանչյուր ամսվա վերջին երկուշաբթի օրը` ժամը 14:00-ից հետո ավագանու անդամները համայնքի աշխատակազմի կողմից հեռախոսազանգի կամ էլեկտրոնային հաղորդագրության միջոցով տեղեկացվում են ավագանու մոտ ընդունելության համար հերթագրված քաղաքացիների ցուցակի մասին:

 17.Ավագանին քաղաքացիների ընդունելությունն կկազմակերպում է ավագանիների նիստերի դահլիճում:

 18.Ընդունելության ժամանակ բարձրացված հարցերը և տրված պատասխանները աշխատակազմի քարտուղարի կողմից արձանագրվում են ավագանու մոտ ընդունելության կազմակերպման արձանագրությունների մատյանում:

 19.Ընդունելության օրվա փոփոխության, ինչպեսնաև արտահերթ ընդունելություն կազմակերպելու դեպքում հանրությանը այդ մասին տեղեկացվում է նախապես սահմանված կարգով։

 20. Համայնքի ղեկավարի տեղակալի, աշխատակազմի քարտուղարի և աշխատակազմի առանձնացված ստորաբաժանման պետի և բաժինների պետերի կողմից քաղաքացիների ընդունելությունը կազմակերպվում է ամենօրյա` աշխատանքային գործունեության հետ միաժամանակ։

 ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ